LidanRubinov/Halacha-QA huggingface dataset:
שאלה: א"י -הבהרות: שאלתי שאלה אך לא הבנתי את התשובה העקרונית של הרב, אני מצטער על הטורח, אבל אשמח אם הרב יענה: א.שאלתי מהו הקריטריון שקובע מתי מפנים יישוב יוצאים לכיבוש ירדן לדוג, הרב ענה שהבדיקה צריכה להיות האם המדינה מוכנה או שהיא צריכה לעבור תהליך מסויים עד למוכנות. אך לא הבנתי את הקריטריון העקרוני מפני שיש שיגידו שגם עד להחזקת גוש קטיף ע"י המדינה נדרשית מהלכים שונים ושכרגע אין באפשרותנו להחזיק בחבל ארץ זה, וההוכחות הבטחוניות בידם. (מה גם שאלו הטוענים את זה הם אנשי הצבא והביטחון) אני מחפש את המדד העקרוני לעניין- מתי כן נאלץ לפנות עפ"י התורה. (אני יוצא מתוך הנחה שיש מצב כזה, גם מהסיבה שאין פסק לצאת ולכבוש את ירדן וגם מתוך ההגיון שלא ייתכן שמדינת תילחם עד חיילה האחרון וחייהם התקינים של אזרחיה על שטחי הארץ) אשמח לדעת את העקרון ואת המקורות אליו. א. כמו"כ הרב כתב שמהלך של סירוב המוני יכול למנוע את הפינוי, ושאלתי בנושא הזה היא האם אין כאן התרה לצד השמאלי של המשרתים בצבא שיסרבו עפ"י מצפונם לשרת בשטחים וע"י כך ייתכן שייגרם אבדן גדול גם לשטחים אלו עצמם וליכולת החזקתם על ידינו, וגם ח"ו לחיי אדם.
תשובה: קשה לי להאריך ועל כן אכתוב בקיצור נמרץ. א) כשיש אפשרות להחזיק בשטח משטחי ארץ ישראל חייבים לעשות זאת. במצב של אונס, שבו אין כל אפשרות להחזיק בשטח, צריך לסגת. אם יהיו דעות שונות בניתוח המציאות האובייקטיבית, יגזרו מזה גם דעות שונות בהלכה. כאשר טוענים שאין אפשרות להחזיק בשטח משטחי א"י מסיבות פוליטיות או מוראליות, אזי כל הטוענים כך צריכים לעשות הכל כדי לשנות את המצב הפוליטי והמוראלי, ולא להפך - להחריף את המצב הפוליטי והמוראלי. ובכל אופן במצב כזה ההתנגדות לנסיגה מחזקת את המצב הלאומי ומקיימת את ההלכה. ב) מעולם לא כתבתי את מה שייחסת לי. אני גם מסופק אם אכן סירוב המוני יכול להכריע את הכף ולמנוע את הנסיגה. העמדתי את דבריי על האמת, שכל אדם מחויב לה, ולא על התוצאות שסירוב יגרום. (כל האיומים של השמאל כבר בוצעו על ידו במשך עשרות שנים באופן גלוי וסמוי. אינני רואה בזה סיכון ריאלי לקיום הצבא או ליכולת התיישבותנו ביש"ע. איומים קיימים, אבל לא מסירוב מצד השמאל). בתפילה לגאולה שלמה במהרה בימינו
שאלה: להיות מדריך בבני-עקיבא: האם בחור בישיבה קטנה יכול להיות מדריך בבני עקיבא?
תשובה: עליו להתיעץ עם רבותיו המכירים אותו היטב.
שאלה: צ טים באנטרנט: אני בת 14, ורציתי לדעת אם יש איזושהיא בעיה הלכתית עם התכתבות עם בנים בני גילי באינטרנט.והאם הדין יהיה שונה לגבי בנים שאני מכירה לא מכירה?
תשובה: זה דבר לא טוב מכמה סיבות. ראשית עם כל בן לא טוב ליצור קשרים בגיל זה, מפני שכוח האהבה צריך להיות שמור לאהבה האמיתית והשלמה שתזכי לה בעזרת ה' עם בן זוגך. וכל קשר אחר יכול לפגום מעט או הרבה בקשר האמיתי. שנית, יתכן שכל מיני אנשים רמאים ומושחתים ירמו אותך ויקחו את השיחה לכיוונים לא טובים.
שאלה: מצאתי כובע בורסלינו: לפני מספר ימים הסעתי בחורי ישיבה אתי ברכב. אחד מהם שכח את כובע הבורסלינו שלו. מה לעשות עם הכובע?
תשובה: שמור בינתיים את האבידה. יתכן שהבחור ימצא דרך לאתר אותך או יודיע בדרך כל שהיא על אבידתו.
שאלה: חברות בע"מ שומרות שבת וכשרות: האם יש איסור הלכתי להשקיע כספים במסגרת קרנות נאמנות בבורסה או השקעת בקופות גמל של מניות של חברות שאינן שומרות שבת או כשרות או צניעות או פסח? האם חברת "הילת שוהם" עונה על קריטריונים הלכתיים? איך יש להתייחס מבחינה הלכתית להשקעות כספים בחברה זו?
תשובה: נושא השבת הולך ונפרץ לצערנו. על כולנו מרחפת סכנה שלא נוכל להתפרנס כי מקצועות רבים יייסגרו בפני שומרי שבת. כל מי שעיניו בראשו אינו יכול להרשות לעצמו תמיכה ישירה או עקיפה במחללי שבת. בחברה שהזכרת יש משגיח ת"ח הבקי במסחר הבודק את השקעותיה.
שאלה: לטייל בהודו: האם מותרת טיסה להודו או לכל ארץ למטרת טיול והנאה? עם חברות, בעל או משפחה?
תשובה: לדעת הרבה פוסקים אסור לצאת לחוץ לארץ לצורך טיול. אמנם לעניות דעתי אם יוצאים לטיול קצר, עד חודש, אין בזה איסור, אך בכל רגע שנמצאים בארץ ישראל מקיימים מצווה, ואת המצווה הזו מפסידים ביציאה לחו"ל. עם זאת, חובה עלי לציין, כי אם אחד מתלמידי יצא לטיול לחו"ל, שאין בו ערך חינוכי או לימודי - אצטער מאוד. מכאן לבעיה השנייה, לצאת לטייל באיזור שאין בו חברה שומרת מצוות, עלול לגרום להשפעות קשות. וכבר הזהירו חכמים להתרחק משכנים וחברים רעים. ולכן כאשר יוצאים לטיול ממושך בלי חברה טובה, עלול הדבר להזיק, וחומרתו גדולה בהרבה מחומרת היציאה לחו"ל. עם משפחה או בעל זו מסגרת טובה לטיול.
שאלה: ברכת מציב גבול אלמנה בזמן הזה: יש שנהגו לברך ברכת מציב גבול אלמנה בשם ומלכות כשמבקרים פעם ראשונה ביישוב חדש ביש"ע או בכל מקום אחר. בבית יוסף מבואר שיש לברך רק כשבנויים שם בתי עשירי ישראל ודווקא בזמן בית המקדש השני. א. האם נכון לברך היום ברכה זו? ב. האם יש לברך פעם אחת בלבד או בכל 30 יום כשמבקרים שם כמו בשאר ברכות הראייה?
תשובה: א. הבית-יוסף מזכיר גם בעלי צדקה ואנשים אחרים. בית שני הוא רק דוגמא למעמדו האיתן של היישוב והוא הדין גם לימינו. ב. מברכים רק פעם אחת
שאלה: הנחת תפילין על השעון: האם יש מניעה להניח תפילין על שעון היד? אני רואה סביבי הרבה מתפללים שלא מסירים את שעון היד. האם יש להם על מה לסמוך?
תשובה: כתב הרמ"א בסימן כז שאין חציצה ברצועות שבתפילין ומקורו בתשובת הרשב"א ואף לשו"ע הרב ועוד אחרונים, שהחמירו כסיום דברי הרשב"א שם שלמעשה יש ללכת לפי המנהג, היינו אם כרך את כל הרצועות על הבגד אבל בדבר מועט אין להחמיר. ולכן יש להם על מה לסמוך. ובשארית יוסף חלק א' כתב שאעפ"כ המחמיר אף בדבר מועט כגון שעון תבוא עליו ברכה. הרב רואי מרגלית.
שאלה: קניית בית בשנת אבלות: אנחנו מחפשים הרבה זמן בית. לפני חמישה חודשים נפטר אבי. האם מותר לי לחתום חוזה קניה כי מצאנו משהו מתאים לנו?
תשובה: מותר לקנות בית חדש לאחר שבעה והטעם כתב בשו"ת אמת ויציב: א. שאנו לומדים הלכות אבלות מהלכות תשעת הימים של חודש אב, ושם מותר לבנות בית למגורים ורק בית חתנות לבנו או דירה להשקעה אסור. ב. הוי בגדר דבר האבד שאולי לא ימצא אח"כ דירה שתמצא חן בעיניו הן בטיבה הן במחירה, ועוד שיצטרך להמשיך לשלם שכ"ד בדירה בו הוא נמצא עכשיו. הרב רואי מרגלית.
שאלה: הנאה מתיקון משקפיים בשבת: לפני כמה חודשים תיקנתי בשבת את המשקפים בדרך אסורה. לא עשיתי זאת במזיד אך לא ביררתי את הדין כראוי. האם אני נחשב מזיד ואסור לי להשתמש במשקפיים?
תשובה: אתה שוגג ויכול ליהנות מהתיקון. המסקנה היא ללמוד הלכות שבת ולשאול כשמתעוררת בעיה.
שאלה: לסיים קדיש שהותחל בטעות: האם אם ש"ץ שהחל באמירת קדיש בטעות חייב לסיימו?
תשובה: אין בקדיש שמות ואין כאן איסור לבטלה אך לשם מה להמשיך בטעות? עדיף להפסיק.
שאלה: אתר אינטרנט עסקי בשבת: אני מתכנן עבור לקוח שלי חנות באינטרנט למוצרי מזון מיוחדים מישראל. באתר ניתן יהיה לצפות בקטלוג, לבצע הזמנות, להרשם לבקשת צור קשר ולרכוש בכרטיסי אשראי. אילו שיקולים יש לשקול בתכנון האתר על מנת להפעילו נכון מבחינת הלכות שבת?
תשובה: ראשית יפרסם שלא לקנות בשבת, ואם בכל זאת יקנו הואיל וזה איסור דרבנן אין לאסור ומותר יהיה להענות לכל הפניות. אם ישנה אפשרות לתכנת באופן כזה שבשבת האתר יהיה סגור, כך שגם החנות וגם האתר, דרכו זורמים ההזמנות, סגורים בשבת כך יעשה. וגם יש בזה קידוש ה'. שיראו אתר שומר שבת.
שאלה: זמן הדלקת החנוכיה: עד מתי ניתן להדליק את החנוכיה בלילה?
תשובה: מובא בגמרא שנר החנוכה צריך לדלוק עד שתכלה רגל מן השוק (כחצי שעה מן השקיעה) והסיבה לכך היא שבשעות אלו יש פירסום הנס גדול יותר. לכאורה אפשר להבין מכאן שאם הדליק את הנרות באיחור יכול לשים פחות שמן בחנוכיה כי אחרי שכלתה רגל מן השוק כבר אין פירסום לנס, אולם המשנה ברורה פוסק שכיוון שעדיין יש היכר לבני ביתו צריך להדליק בכל אופן שיעור של חצי שעה ויש בזה מצווה. אם כן, היות ובזמננו עוברים ושבים מסתובבים בחוץ כמעט עד חצות אם כן יש היכר ופרסום הנס עד אז ולכן יכול להדליק עד אז. הרב חגי בר גיורא.
שאלה: כמה שמן לשים בחנוכיה?: האם יש הידור לשים כמות גדולה של שמן בחנוכיה כדי שתדלק הרבה שעות?
תשובה: מובא בגמרא שנר החנוכה צריך לדלוק עד שתכלה רגל מן השוק (כחצי שעה מן השקיעה) והסיבה לכך היא שבשעות אלו יש פירסום הנס גדול יותר. המגן אברהם למד מכאן שאם הדליק באיחור נרות יכול לשים פחות שמן כי אחרי שתכלה רגל מן השוק כבר אין עניין שהנרות יהיו דולקים ואים בזה מצווה או הידור, אולם המשנה ברורה פוסק שכיוון שיש בזה היכר לבני ביתו, אזי ידליק בכל אופן חצי שעה ויש בזה הידור מצווה. אם כן, היות ובזמננו עוברים ושבים מסתובבים בחוץ כמעט עד חצות אם כן יש היכר ופרסום הנס עד אז ולכן יתכן שיש הידור מצוה מטעם פרסום הנס להשאיר את הנר דולק גם אחר חצי שעה. הרב חגי בר גיורא.
שאלה: שמן זית לא מהודר לחנוכה: באיזה נרות כדאי להדליק את החנוכיה? האם יש סוגי נרות שאינם מהודרים?
תשובה: יש כמה סוגים של הידור בהדלקת הנרות. הרמ"א כותב שהדלקה בשמן זית היא מצווה מן המובחר ומבאר המשנה ברורה שהסיבה לכך היא שעל ידי שמן זית נעשה הנס. הבן איש חי הוסיף שאין מדליקים בשמן ששורה עליו רוח רעה (כגון שהונח מתחת למיטה) כיוון שאין מדליקים בדבר שנמאס לאכילה. כולם מתירים להדליק בשמן מר ואפילו בנרות שעווה (מלבד המהר"ל מפראג), אולם יוצא מכאן שאין הדלקה זו נחשבת להידור היות ושמן מר לא ראוי לאכילה ולא נעשה בו הנס ולא הדליקו בו במקדש. לכן גם בשמן למאור הנמכר היום אין הידור להדליק משום שהוא נעשה ממיצוי של חומרים רעילים מפסולת הזיתים אחר שהוצא מהזיתים השמן. הרב חגי בר גיורא. תשובות הרב דב ליאור והרב יעקב אריאל
שאלה: להוריד את המשכנתא מהמעשר: ראיתי שהרב פסק שעל מיסים לא חייבים לתת מעשר כספים. האם גם את המשכנתא, הארנונה ושכר הדירה ניתן להחשיב כסכומים הפטורים ממעשר כספים?
תשובה: אמנם יש דעה כזאת המובאת בבית-יוסף, אולם למעשה יש לחלק בין סכומים שאדם מוכרח לתת אותם (כגון מיסים), שלגביהם ניתן לומר שמעולם לא הרוויח אותם, לבין סכומים שאדם בוחר לתת אותם (כגון שכר דירה, משכנתא וארנונה - התלויים במיקום הבית שבחר לגור בו וגודלו), שאינם פטורים ממעשר.
שאלה: להשלים קריאת התורה במנחה: ציבור שהשלים לאחר תפילת מנחה קריאת התורה מהבוקר וכבר אמר קדיש שלם לפני קריאת התורה. האם יש לומר חצי קדיש לאחר הקריאה?
תשובה: אין לומר חצי קדיש לאחר הקריאה אלא מברך לפניה ואחריה (עיין בסימן קל"ז סעיף ג' משנב"ר סק"ט). הרב חיים כץ.
שאלה: בלהה וזילפה לא אימהות?: לעם ישראל יש ארבע אמהות: שרה, רבקה, רחל ולאה. למה בלהה וזלפה שילדו ליעקוב אבינו ארבעה בנים לא נכללות כאמהות ישראל?
תשובה: השבטים בני השפחות נחשבים כבני לאה ורחל. ובלהה וזלפה שהיו שפחות שימשו לצורך הענין כפונדקאיות בלבד, ולכן גם לא קראו בשמות הילדים. הרב נחשון רבינשטיין.
שאלה: גר צדק שאביו יהודי: גר שהוא בן לאב יהודי ואם גויה, האם נקרא "בן אברהם" או שמתיחס אחר אביו? האם הוא חייב בכיבוד אביו?
תשובה: הוא אומנם לא מתייחס לאביו אך הוא אביו הביולוגי וראוי לכבדו.
שאלה: הרבי מסאטמר - המשך: ראיתי את תשובת הרב לגבי כתבי סאטמר. אני שואל את עצמי, כיצד אפשר לומר דברים כאלו? הרי הקורא הפשוט ביותר יראה שכל דברי האדמו"ר מסאטמר מבוססים אך ורק על דברי התורה הקדושה. ובכלל, האדמו"ר מסאטמר נחשב לאחד מגדולי הדור. אף על פי שיכולה להיות מחלוקת בין הגראי"ה קוק לאדמו"ר מסאטמר, איני מבין מדוע הרב כותב על חסידי סאטמר שדבריהם אינם מבוססים על דברי תורה. למה אי אפשר לומר ש"אלו ואלו דברי אלוקים חיים"?
תשובה: כשאני לומד הלכות שבת, ולומד על דעה אחרת שאינה מקובלת להלכה, מכל מקום מתוך הכרת הסוגיה אני יכול להבין על מה היא מבוססת, מה הסברה שעומדת בבסיסה. אולם כשאני שומע דעה כמו של סטאמר ביחס לארץ ישראל, לחילונים, לתהליך הגאולה, אני יודע שאין לה מקור מבוסס בתורה. להפך, מהתנ"ך ח ראשונים ואחרונים, בכולם מבואר ההפך. גם הביטויים הנוראים שלהם כלפי גדולי ישראל, להחשיב גאונים וצדיקים מהם כמינים ורשעים, מקשים מאוד על הכנסת דעתם בכלל ההגדרה של "אלו ואלו דברי אלקים חיים. וכיוצא בזה אמרו חכמים (קידושין): "וכל הפוסל - פסול". וכן נפסק בשולחן ערוך אבן העזר ב, ב: "וכן כל הפוסל אחרים תמיד, כגון שנותן שמץ במשפחות או ביחידים, ואומר עליהם שהם ממזרים, חוששין לו שמא ממזר הוא. ואם אומר להם שהם עבדים, חוששים לו שמא עבד הוא, שכל הפוסל במומו פוסל". ומכל מקום סיימתי וה' יסלח להם, כי כנראה רצו לכוון לשם שמיים.
שאלה: לצוד את חילזון התכלת: למדנו במסכת שבת שמלאכת צד נלמדת מציד החילזון של התכלת. איך ייתכן "לצוד" חיה איטית כל כך שיכולה להילקח בתנועת יד אחת?
תשובה: א. חילזון זה סוג של דג ולא החילזון שאנו מכירים על היבשה ולכן לא פשוט כלל שיכול להילקח ביד אחת. ב. גם צידת צב תלויה בהגדרת מלאכת צד, אם היא מבחן התוצאה שניצוד בסופו של דבר ואינו חופשי, או שהיא אומנות הצידה ובאמת אין כאן צידה ממש. ויש כאן מחלוקת ראשונים ויש להאריך עוד בזה. הרב יוסף וייצן.
שאלה: קומונרית בבני עקיבא: אני רוצה להיות קומונרית אך אני חוששת שאולי אני לא מספיק חזקה רוחנית. אנשים מסביב אמרו לי שאני מתאימה אבל אני עדיין חוששת שאני לא מוכנה. איך אפשר להתחזק יותר בשביל למלא את התפקיד בצורה יותר טובה?
תשובה: כדי לדעת באמת אם את מתאימה עליך לשאול את מי שתאמר לך את מה שהיא חושבת באמת ללא משוא פנים. כמובן שהנשאלת צריכה להכיר אותך ולהיות ברת סמכא לחוות דעה. למשל המחנכת שלך. אם את רוצה להתחזק עליך להשתדל כבר מהיום למלא בעצמך בשלמות את מה שאת תדרשי מחניכותיך, גם במצות בין אדם לחברו וגם במצות שבין אדם למקום. מחנך חייב לתת דוגמא אישית להיות בראש וראשונה מחנך של עצמו ומתוך כך הוא יכול לחנך גם אחרים.
שאלה: למה להתחתן?: מדוע צריך להתחתן? הרי העולם רע. אני יודע ש"לא תוהו בראה, לשבת יצרה", אבל מהו החסד בכך שנביא ילדים לעולם כאשר לנו רע?
תשובה: ראשית,יש לזכור כי בניגוד לדבריך, התורה רואה את העולם ואת כל אשר נברא בעין טובה, כך נאמר בבראשית: "וירא אלוקים את כל אשר עשה והנה טוב מאוד" וברור שכל המאמין בתורה, יודע כי כולה אמת עד לפרט האחרון. אם כן, למרות כל הקשיים והמשברים, יש לזכור כי העולם הוא טוב מאוד, הקשיים משמשים מכשירים ביד הבורא להעלות את הטוב אל קומה גבוהה ביותר. כך אמרו ח על הפסוק (ישעיהו פרק ט' פס' א):"העם ההולכים בחושך ראו אור גדול" אלמלא הלכו בחושך לא ראו את האור הגדול. שנית, הריני להזכירך, כי מחשבה דומה חשב עמרם, אביו של משה רבנו, ע"ה, כאשר גזר פרעה להמית את הבנים, אמר עמרם למה לנו להוליד בנים לבהלה? עמד וגרש את אשתו, אמרה לו בתו מרים "אבא, גזרתך קשה משל פרעה", שמע עמרם לבתו והחזיר את אשתו. ומחזרה בתשובה זו נולד משה רבנו, מושיעם של ישראל שהאיר את העולם לדורו ולדורות. מי יודע, אולי גם תשובתך יכולה להשפיע אור גדול, לך אכול בשמחה לחמך.
שאלה: טירחא דציבורא בחזרת התפילה: כשיש בדיוק 10 מתפללים מתי החזן יכול להתחיל בחזרת הש"ץ? השאלה נוגעת לשחרית, למנחה ולקדיש של ערבית. האם שייך כאן "שומע כעונה דמי"? האם יש הבדל בין ספרדי לאשכנזי?
תשובה: חזרת הש"ץ עם קדושה ועניית אמן של הברכות אפשרית רק אם יש תשעה שיענו הן אמנים והן קדושה, לכן, אין לחזן להתחיל לפני שיש תשעה עונים. (עשרה כולל הש"ץ). במידה ויש מתפללים שידוע שלא יענו אמן, אין להביאם בחשבון, מצד שני, אם נכנסו אנשים מבחוץ, אפילו שיתפללו והם יענו אמן, אפשר לצרפם לתשעת העונים גם כאשר המתפללים לא סיימו את התפילה. בכל אופן, משום דרך ארץ, ומשום שהש"ץ הוא שליחם של כל הציבור, ראוי בכל מקרה, אם לא בשעת הצורך, להמתין עד שרובם של המתפללים סיימו. לעניות דעתי, אין הבדל בין ספרדי לאשכנזי וגם הכלל "שומע כעונה" לא שייך. כל זה שייך לשחרית ומנחה. לקדיש של ערבית ניתן להסתפק ברב מניין ולאו דווקא בתשעה, שם אפשרי לסמוך שגם המתפללים בלחש מצטרפים מדין "שומע כעונה".
שאלה: הבדלה לפני צאת השבת: האם מותר להתפלל ערבית במוצאי שבת לפני צאת השבת ולומר את ההבדלה בחונן הדעת (מתוך הנחה שיהיה ניתן לעשות מלאכה רק לאחר צאת השבת לפי הזמן המוגדר)?
תשובה: כתב השו"ע בסימן רצ"ג סעיף ג' שאדם אנוס, כגון: שנפטר לו אחד מקרוביו ל"ע, וצריך להחשיך על התחום או להכין צרכי הלויה, יכול להתפלל מפלג המנחה ערבית ולהבדיל, אך שאר אדם ימתין אף אם ממהר לפחות עד צאת הכוכבים ולכתחילה עד זמן צאת שבת הנדפס בלוחות. הרב רואי מרגלית. לתשובת הרב יעקב אריאל.
שאלה: התעמלות בסטודיו בזמן אבל: אמי ע"ה הפטרה בכ"ד בכסלו השנה. אני מתעמלת באופן קבוע בסטודיו לנשים שבו מושמעת מוסיקה קצבית כל שיעור.מתי אוכל חזור ולהתעמל שם?
תשובה: אם אין המדובר בריקוד אלא בהתעמלות בלבד את יכולה לחזור ולהתעמל החל מכ"ד טבת.
שאלה: לברך על ענבים בורא פרי האדמה???: הבנתי שיתכנו ארבע ברכות על הגפן. שהכל, פרי העץ, פרי הגפן ו. מהי האחרונה?
תשובה: הברכה היא פרי האדמה. עיין בסימן ר"ב ס"ב שעל הבוסר היינו ענבים שלא הגיעו לכלל בישולם ואפילו ספק בוסר מברך בורא פרי האדמה. הרב חיים כץ.
שאלה: תמונות של רבנים בחדר: האם מותר לי להתלבש בחדר השינה שלי? יש תמונות של רבנים על הקירות.
תשובה: מותר. גם במקום שאין תמונות חובה לבצע את פעולת הלבישה בצניעות (שו"ע א' ס"ב ושם במשנב"ר). הרב חיים כץ.
שאלה: מציב גבול אלמנה על מאחז: מי שרואה מאחז לא חוקי, האם יברך ברכת מציב גבול אלמנה או מכיוון שיושביו עוברי עברה לא יברך?
תשובה: אולי לא יברך מציב גבול אלמנה על מאחז מטעם שעדיין אין זה יישוב קבע, אבל מי אמר שהם עוברי עבירה? הם מקיימים מצוות יישוב ארץ ישראל ואם יש כאלה בראשות המדינה שלא מבינים את זה הרי זה נגד התורה ואין לזה תוקף של דינא דמלכותא דינא, שאלו את הרב קוק לפני קום המדינה כשהיתה עלייה ב' בלתי ליגאלית, כיצד אתם עוברים כל חוקי המדינה, על חוקי הספר הלבן של הבריטים? ענה להם הרב קוק זצ"ל שליהודי יש מצווה מהתורה לעלות לא"י ואין הוא נקרא עבריין אם הוא עובר על חוקי המלכות שהם נגד התורה. גם היום מתיישבי המאחזים שם משום שהם מקיימים מצוות יישוב ארץ ישראל, ואם ישנם חולשות מתוך ראיה קצרה של ראשי המדינה, לא הייתי קורא להם עבריינים. מ"מ יברך בלי שם ומלכות.
שאלה: ספק טומאה ברשות הרבים: אני יודע שספק טומאה ברשות הרבים הותרה. האם כשכהן בטוח שבאיזור מסויים יש טומאה רק שאינו יודע היכן בדיוק, יהיה לו מותר לעבור שם?
תשובה: בגמ' נאמר ספק טומאה ברה"ר טהור, אבל אין זה אומר עדיין שלכהן שאסור לו ליטמא למת זה יהיה מותר לכתחילה ועיין במנחת חינוך הוצאת מכון ירושלים מצוה רס"ה עמ' רצ"ד שמסתפק בשאלה זו. ועיין בהערות שם שהביאו שגדולי האחרונים כגון: החלקת יואב, האחיעזר והמרחשת היה פשוט להם שהדבר אסור לכתחילה. הרב חיים כץ.
שאלה: קנס איחור בת שכר דירה: שוכר דירה טען כי קנס של 50 לכל יום איחור בת שכר הדירה כמוה כריבית, משום שהיא גדלה ביחס ישיר לזמן האיחור. לעומתו אני טוען כי אין זו ריבית משום שההפרש הוא דרקוני ולכן הוא חורג מכלל ריבית מקובלת ואופיה של התוספת היא עונשי לשם הרתעה ולא לשם התחשבנות מקובלת. אם השוכר צודק? האם יש לכבוד הרבנים המשיבים רעיון כיצד ליצור מנגנון חיוב על פי ההלכה במקרה של איחור? האם יש היתר עסקה לאדם פרטי? כיצד עושים זאת?
תשובה: כל ת הגדל ביחס ישיר לזמן הוא ריבית וככל שהוא גדול יותר הוא חמור יותר. הדרך היחידה לקנס מסוג כזה הוא לא להצמידו לזמן. אלא לקבוע סכום קבוע על עצם האיחור.
שאלה: בחור "טרי" שמתגייס לצבא: אני אמא לבחור בן 18, שבגמר השמינית הלך ללמוד במכינה קדם צבאית. כעת הוא רוצה להתגייס לצבא לשירות קרבי רגיל של 3 שנים. חשוב לי מאד שבני יתרום את תרומתו למדינה וישמור על עם ישראל, אבל אני חוששת מכך שהוא יתקלקל בגלל הבנות שמשרתות ביחידות הקרביות. מה עלי לייעץ לבני?
תשובה: אני מציע להשפיע על הבן ללמוד לפחות עוד שנה בישיבה, כשבתוך כדי הלימוד ישלב גם לימודים הנוגעים לשמירת מצוות בצבא במצבי לחץ ומצבים של פקוח נפש. כמו כן, ללמוד ביסודיות לימודי אמונה העוסקים בקדושת ישראל, קדושת הארץ, מתוך כך גודל השליחות והזכות לשרת בצבא ישראל. כדאי לבאר שאחרי לימוד כזה, הוא יוכל להועיל בצבא כמו עשרה חיילים יחד, כי בהשפעתו תגדל המוטיבציה של כל חבריו הקרביים לעשות את המיטב ולקדש את הצבא, ומתוך כך, יזכו לשמירתו של צור ישראל וגואלו. מן השמיים יסייעו בעדו ובעדך יחד לטובת כלל ישראל. גם אני התגייסתי לצבא בגיל עשרים אחרי קרוב לשלוש שנים של לימוד בישיבה וזכיתי לראות שיש פער עצום בין חייל שיש לו רקע תורני לבין חייל דתי שאין לו את אותו העוז של התורה.
שאלה: בנות ופריצות בצבא: הצילו! אני משרת בצבא בשירות קרבי רגיל והאווירה בבסיס היא של הפקרות גמורה מבחינת עריות. בנות מסתובבות בלבוש מינימלי ומנסות אותנו, הדתיים. מה אני יכול לעשות?
תשובה: פנה דחוף! לראש אכ"א, לאפי איתם ולרב דרוקמן.
שאלה: ת על לימוד תורה: אני יהודי חילוני אשר החל ללמוד לאחרונה כשלוש פעמים בשבוע בשעות הערב. במודעת הפרסומת של הכולל נכתב כי הלימודים הם חינם אין כסף. האם בכל אופן עלי לשלם עבור הלימוד?
תשובה: בדרך כלל לא שמענו שמשלמים על שיעור שניתן בכולל או בבית-כנסת, אך אולי אפשר להתארגן כל הלומדים לפני חג או פעם בשנה ולתת לרב שמלמד אתכם ספר או כלי לבית מתנה כאות הוקרה, או לתרום ספרים לצורך הלימוד אם צריך. הרב רואי מרגלית.
שאלה: לשיר פסוק לתינוק באמצע הלילה: אני קם בלילות לביתי התינוקת כאשר היא בוכה ומרגיע אותה בשיר (המלאך הגואל.). האם מותר לשיר שיר כזה בלילה כשאני ללא כיפה ולא נטלתי ידייים?
תשובה: א. צריך לשים כיפה בכל מקרה. ב. אם יש אפשרות שתגע בבתך ובפרט באיברים שיש בהם נקבים כגון: עין, אף, פה, אוזן, ראוי שתיטול ידים בלי ברכה, אף שמעיקר הדין מספיק שפשוף היד בשמיכה או במגבת. ג. לענין ברכות התורה, אנו נכנסים למחלוקת הפוסקים האם שינה מפסיקה ובעיקר אם קם פעם נוספת, ולכן עדיף לפזם בלי להזכיר את המילים או לומר מילים חצויות (כלומר לבלוע את סופן), ואם בכל זאת רוצה לשיר באופן מלא וכבר ישן שנת קבע מברך ברכות התורה (שו"ע מ"ז, י"ב). הרב רואי מרגלית.
שאלה: טלטול בגשר על כביש גהה: האם מותר לטלטל בגשר גבעת שמואל (גשר קוקה קולה), ובכלל על הגשרים החוצים את כביש גהה? פעם למדתי שמותר, אבל מישהי אמרה לי שאמרו לה שלא תטלטל שם. מה ההלכה?
תשובה: בכל עיר יש אחראי על הערוב ויש לשאול אותו היכן גבול העירוב בעירו. כל גשר עובר בעיר אחרת. עד כמה שידוע לי גשר קוקה קולה כלול בערוב של גבעת שמואל ובני ברק. אך בכל זאת כדאי לברר בשתי ערים אלו.
שאלה: תפילה בציבור עם החזרה: ראיתי בספר פניני הלכה בנושא תפילה שאם אדם התחיל להתפלל עם תפילת החזרה לדעת רוב הפוסקים התפילה נחשבת תפילה בציבור. האם כבוד הרב יוכל להסביר מדוע? תפילה בציבור נחשבת כאשר 10 יהודים עומדים להתפלל, ובמקרה שלנו רק אחד עומד להתפלל והשאר רק מקשיבים לתפילה, אזי כיצד זה נחשב תפילה במניין?
תשובה: המקורות מובאים שם. הסברה: שחזרת הש"ץ היא גם כתפילת הציבור, שכן הציבור מקשיב לברכות ועונה אמן אחר הש"ץ.
שאלה: ברכה על נרות חנוכה ביום: אני משמש באירגון גימלאים בהתנדבות. במסיבת חברים ביום אחרון של חנוכה (יום רביעי 15.12.04) הוחלט להדליק את החנוכיה למרות שכבר הדלקנו את כל הנרות עד הנר השמיני בערב יום שלישי. העיר לנו אדם שומר מצוות, כי אסור לעשות כן כיוון שזו ברכה לבטלה. אנו רק רצינו לשמח את הציבור ומאחר ולא הסתדר לנו יום מימי החנוכה הדלקנו יום יותר מאוחר את כל החנוכיה. האם נהגנו שלא כראוי?
תשובה: אכן אין לברך על נרות החנוכה לא בזמנם. ולכן אם עושים מסיבה לפני חנוכה או לאחריו, או בימי חנוכה עצמם ביום, לא מברכים, או לחילופין אפשר לברך: ברוך אתה השם אלוקינו מלך העולם וכו' כדי לא להזכיר את שם השם. וחוץ מזה אשריכם שאתם משמחים את הציבור שזו מצוה חשובה בפני עצמה. הרב רואי מרגלית.
שאלה: ייחוד בשמירה: אני חייל דתי המשרת בחי"ר רגיל. ביחידה בה אני משרת יש בנות בכל התפקידים ביחד עם הבנים. כחלק מזה צריך גם לשמור ביחד, לעיתים בעמדה מבודדת. רציתי לשאול מה לעשות אם משבצים אותי לשמירה כזו? האם זה מותר מצד ייחוד? חשוב לי מאד לקבל תשובה כמה שיותר מהר, כי אני משובץ בימים הקרובים לשמירה כזו ואני לא יודע מה לעשות.
תשובה: על פי הדין אסור לשמור בעמדה לחייל עם חיילת ועליך לדרוש לשמור רק עם בנים. חזק ואמץ. גם אם השמירה בעמדה לא מבודדת אין נכון לשמור חייל עם חיילת. קורס חובשים בעייתי.
שאלה: צניעות בצבא: אני חייל הנמצא כרגע בקורס חובשים. בעיות הצניעות בקורס הן איומות - כל המדריכות הן בנות, וגם חלק ניכר מהמשתתפים בקורס, ואין שום הקפדה על גדרים מינימליים של צניעות - המדריכות מדגימות על עצמן כל מיני הדגמות שדורשות חשיפת מקומות מאד צנועים, ולפעמים מבקשות מהמשתתפים בקורס גם להדגים במצבים כאלה - מה שגורר הערות גסות ודיבורים סביב פריצות ותאוות בלי סוף. חוץ מהבעיות במהלך הלימודים, גם אחר כך מאד קשה להישמר מפריצות - הבנות מסתובבות בכל מקום בחוסר צניעות מזעזע, כך שגם הדרך לבית הכנסת להתפלל מלאה מראות אסורות. אנחנו פה דתיים בודדים, ועד עכשיו ניסינו לדבר עם כל מי שיכולנו - המדריכות, המפקדים שעליהן וכו - אבל שום דבר לא הועיל. אני ממש לא יודע מה לעשות - האם להודיע שאני לא מוכן להמשיך בקורס, שזה בערך כמו לסרב פקודה, ואז (חוץ מזה שאכנס לכלא) אני מערער את יציבות הצבא, וגם אז לא ברור מי יהיה החובש של היחידה ששלחה אותי לקורס, או שאני צריך להתגבר ולהישאר בקורס ולעשות מאמץ להתגבר על הבעיות - וגם אז אני צריך לדעת מה מותר ומה אסור ואיך בדיוק להתנהג. אני מאד אודה לרב אם הוא יוכל להשתדל לענות בהקדם האפשרי, כי זה די דחוף.
תשובה: השאלה שהעלת שאלה כבדה מאד היא נוגעת לחיילים דתיים רבים. ואם אתה מרגיש שההשתתפות שלך בקורס פוגעת בך מבחינה דתית. אין ברירה אלא להודיע שאתה לא יכול להמשיך בקורס, כי אסור לך לעבור על איסורי תורה. איני סבור שיראו זאת כסרוב פקודה ויענישו אותך על כך. אבל גם אם יענישו אותך, עדיף לקבל עונש, ולא לעבור על דברי תורה. אין אתה צריך לשקול את הסיבה שאם תסרב להמשיך זה מערער את יציבות הצבא. זה התפקיד של המפקדים למצוא את הדרך שבחור דתי, שרוצה לשמור על התורה, יוכל לשרת בצבא, בכל יחידה ובכל קורס. אם אתה וחיילים דתיים נוספים תעמדו על זכותכם לנהוג על פי ההלכה, הצבא יתאים את עצמו לדרישה הפשוטה והצודקת הזו. חזק ואמץ. איסורי ייחוד בשמירות.
שאלה: הכנת תה בשבת: כיצד מכינים תה בשבת? האם ניתן להשתמש בשקיות תה, ובאיזה אופן?
תשובה: מותר להכין תה בשבת עם שקית, אם מוזג את המים מו הקומקום לכוס, ומהכוס יוצק לכוס אחר, לספרדים כשהשקית בתוכו (הגר"ע יוסף), ולאשכנזים שמים את השקית לאחר ששם את המים בכוס (שש"כ ג' נ"ח). יש לציין שיש מחמירים (חזו"א, הגר"מ אליהו) שאין לתת שקית תה במים כל עוד היד סולדת בהם ואפילו בכוס רביעי וחמישי, ולכן יש שמניחים תמצית תה מוכנה מע"ש על יד המיחם, וממנה מכינים תה במהלך השבת. הרב רואי מרגלית.
שאלה: פולארד תמורת ברגותי: קראתי שיש רעיון לשחרר את ברגותי תמורת פולארד ועזאם עזאם. האם על פי ההלכה זה מותר?
תשובה: אין היתר לשחרר רוצח תמורת אדם חי או מת מכמה סיבות: א. כי הוא צריך לקבל את עונשו. ב. כשהוא ייצא ימשיך במעשיו הרעים וירצח עוד אנשים או ילמדו ממנו שעונש על רציחה ניתן להקלה ואפשר להמשיך לרצוח. ג. האויבים יקחו בשבי עוד אנשים שלנו כדי להחליפם ברוצחיהם ביודעם שאנו נסכים למשא ומתן. הרב רואי מרגלית. לתשובת הרב יעקב אריאל.
שאלה: לגלות את פני המת: אני חברה בחברא קדישא. לפעמים אחרי הטהרה, כשהמת עטוף ומונח בארון יש בקשה לראות את המת. מנהל זכר של החברא קדישא פותח את הארון ומגלה את הראש: האם מותר לפתוח את הארון ע"מ לראות את המת? האם לזכר מותר להסיר כיסוי מעל ראש של מתה נקבה?
תשובה: בספר צידה לדרך כתב שיזהרו לא לגלות שערותיה רק בשעת הרחיצה. אם היא אשה שהקפידה כל חייה על כסוי ראש אין זה כבוד שיראה אותה גבר בלי כיסוי שהרי אם יכלה לדבר היתה מתביישת ולכן אין זה מכבוד המת. המסתכל בפני המת מזיק שישכח תלמודו. כמובן שאסור לגלות פני המת והאנשים עוברים על פניו כי זה מנהג גויים (כלבו). הרב רואי מרגלית.
שאלה: להרוג את הנביא: מדוע היהודים בעבר הרגו את נביאיהם? (ישעיה, זכריה, אוריה וכו )? מניין יש לנו את ספרי הנבואה שלהם אם הם נהרגו?
תשובה: אכן עם ישראל היה במדרגה נמוכה כ"כ שהרג את נביאיו. ישעיהו נהרג ע"י מנשה המלך הרשע וזכריה נהרג בבית המקדש. עם ישראל נענש על כך כנזכר במסכת גיטין דף נ"ז בסיפור החורבן. על זה קונן הנביא ירמיהו באיכה: "אם יהרג במקדש ה' כהן ונביא". לגבי כתיבת הנבואות, הדבר כתוב במסכת בבא בתרא דף ט"ו, שחזקיה וסיעתו כתבו את ספר ישעיה ואנשי כנסת הגדולה את תרי עשר (הכולל את זכריה) עיין שם. הרב רואי מרגלית.